ΓΡΑΠΤΗ ΕΡΩΤΗΣΗ E-3847/02

υποβολή: Erik Meijer (GUE/NGL) προς την Επιτροπή

(9 Ιανουαρίου 2003)

Θέμα: Η διαθεσιμότητα, από το Νοέμβριο του 2003 και για τους χρήστες του συνόλου της Ευρωπαϊκής Ένωσης, των ωραρίων κυκλοφορίας των διασυνοριακών τρένων και των τρένων μεγάλης απόστασης

1. Γνωρίζει η Επιτροπή ότι όταν ορίσθηκαν τα νέα ωράρια των ευρωπαϊκών σιδηροδρόμων, στις 12 Δεκεμβρίου 2002, ορισμένες σιδηροδρομικές επιχειρήσεις δεν είχαν εκπονήσει εγκαίρως τα έντυπα με τα διεθνή δρομολόγια ή είχαν αποφασίσει να μην εκδώσουν καθόλου παρόμοια έντυπα·

2. Γνωρίζει επίσης η Επιτροπή ότι η DB (οι γερμανικοί σιδηρόδρομοι), η οποία εκδίδει από το 2001 ένα πλήρες Kursbuch Europa σε συνεργασία με τις εκδόσεις Thomas Cook Publishing (που εκδίδει από το 1873 ένα European time table), το οποίο μπορούσε κανείς να προμηθευθεί — όχι χωρίς δυσκολία — με τη μορφή μηνιαίας έκδοσης, είτε ταχυδρομικώς είτε σε ορισμένα ειδικευμένα βιβλιοπωλεία, αναγκάσθηκε προφανώς (λόγω νομικής σύγκρουσης με την ανταγωνιστική επιχείρηση Connex) να διακόψει την πώληση του εντύπου με τα εσωτερικά και διεθνή δρομολόγια που ισχύουν από τις 15 Δεκεμβρίου 2002, τούτο δε λίγο πριν ή αμέσως μετά την ημερομηνία αυτή·

3. Κρίνει η Επιτροπή ότι, χάριν προστασίας των καταναλωτών και εξασφάλισης μιας ικανοποιητικής ανταγωνιστικής θέσης των σιδηροδρόμων έναντι των εναερίων μεταφορών, είναι αποδεκτό να έχουν οι χρήστες των σιδηροδρόμων όλο και λιγότερο τη δυνατότητα να συγκρίνουν το σύνολο της προσφοράς — ωράρια, δρομολόγια, ανταποκρίσεις, χρόνος αναμονής, απευθείας νυκτερινές συνδέσεις και τιμές — προτού επιλέξουν μια συγκεκριμένη σιδηροδρομική σύνδεση, στο μέτρο όπου εξαρτώνται όλο και περισσότερο από τις περιορισμένες πληροφορίες που λαμβάνουν στα ταμεία των σταθμών, τηλεφωνικώς ή μέσω του διαδικτύου στο οποίο δεν έχουν ακόμη πρόσβαση όλοι, με αποτέλεσμα να εξαρτώνται από τις επιλογές άλλων, επιλογές που δεν είναι πάντα οι καλύτερες ή πραγματοποιούνται με προχειρότητα·

4. Είναι διατεθειμένη η Επιτροπή, σε συνεργασία με τους σιδηροδρόμους των σημερινών και μελλοντικών κρατών μελών της Ευρωπαϊκής Ένωσης, να μεριμνήσει ώστε τουλάχιστον ένα μήνα πριν από τη θέση σε ισχύ (στις 14 Δεκεμβρίου 2003) των νέων ωραρίων στο σύνολο της Ευρώπης, να μπορούν όλοι χρήστες να προμηθευθούν το Σιδηροδρομικό Οδηγό — προσιτό σε όλους — ο ποίος θα περιέχει τις κύριες απευθείας διασυνοριακές συνδέσεις μεγάλης απόστασης και τις ναυτιλιακέςπηρεσίες που εξασφαλίζουν την ανταπόκριση ή την ενδιάμεση ανταπόκριση, στους κυριότερους σταθμούς των κρατών μελών της Ευρωπαϊκής Ένωσης και ο οποίος θα είναι ανάλογος ή ίδιος με εκείνο που δημοσίευε προηγουμένως η DB;

5. Μπορεί να αναφέρει η Επιτροπή εάν στον οικείο κανονισμό σχετικά με τα δικαιώματα των επιβατών, του 2003, προβλέπει ρήτρα επιβολής κυρώσεων στις σιδηροδρομικές επιχειρήσεις που δεν θέτουν στη διάθεση των επιβατών τους σχετικούς οδηγούς·

Απάντηση της κας de Palacio εξ ονόματος της Επιτροπής

(26 Φεβρουαρίου 2003)

Η Επιτροπή γνωρίζει τις αλλαγές που επέφεραν οι ευρωπαϊκές σιδηροδρομικές επιχειρήσεις στις διεθνείς σιδηροδρομικέςπηρεσίες, από 15ης Δεκεμβρίου 2002. Η Επιτροπή εκφράζει τη λύπη της για το γεγονός ότι ορισμένες σιδηροδρομικές επιχειρήσεις δεν κατόρθωσαν να εκδώσουν εγκαίρως τον πίνακα διεθνών δρομολογίων, δεδομένου μάλιστα ότι η έκδοση αυτή αποτελεί ένα από τα κυριότερα μέσα προβολής τωνπηρεσιών που προσφέρουν για τους ταξιδιώτες στην Ευρώπη. Η Επιτροπή φοβάται ότι η παράλειψη αυτή δεν θα συμβάλει στην επίτευξη ενός στόχου της κοινής πολιτικής μεταφορών, δηλαδή της διατήρησης του ποσοστού συμμετοχής των σιδηροδρόμων στις συνολικές μεταφορές, και μάλιστα στην στροφή από τις οδικές στις σιδηροδρομικές μεταφορές επιβατών.

Στο πλαίσιο της διαλειτουργικότητας θα αναπτυχθούν Τεχνικές Προδιαγραφές Διαλειτουργικότητας (ΤΠΔ/TSI: περιγραφή των βασικών απαιτήσεων για την εξασφάλιση της διαλειτουργικότητας του διευρωπαϊκού συμβατικού σιδηροδρομικού συστήματος στο πλαίσιο της οδηγίας 2001/16/ΕΚ)(1)) για τις εφαρμογές τηλεματικής για τους επιβάτες. Οι εν λόγω ΤΠΔ πρέπει να εξασφαλίζουν τη διαλειτουργικότητα της ανταλλαγής πληροφοριών σχετικά με τις σιδηροδρομικέςπηρεσίες μεταφοράς επιβατών, ιδίως από πλευράς τεχνικής συμβατότητας και πρέπει να στηρίξουν την εύκολη πρόσβαση των χρηστών σιδηροδρομικώνπηρεσιών στις σχετικές πληροφορίες.

Η Επιτροπή σκοπεύει να περιλάβει στηνπό κατάρτιση πρόταση για τα δικαιώματα και τιςποχρεώσεις των επιβατών στις διεθνείς σιδηροδρομικέςπηρεσίες, διατάξεις για την ενσωμάτωση πληροφοριών σχετικών με τιςπηρεσίες και τα εισιτήρια στις διεθνείς σιδηροδρομικές

μεταφορές, καθώς και για τη δυνατότητα πώλησης εισιτηρίων για διαδρομές που πραγματοποιούνται από περισσότερες της μιας σιδηροδρομικές επιχειρήσεις (ολοκληρωμένα εισιτήρια). Η τρέχουσα κατάσταση στην αγορά σιδηροδρομικών μεταφορών επιβατών δεν καθιστά αναγκαία την επιβολή φορολογικών κυρώσεων στις σιδηροδρομικές επιχειρήσεις που δεν δημοσιεύουν εγκαίρως τον οικείο πίνακα δρομολογίων.

Η Επιτροπή θα ήθελε επίσης να επισημάνει ότι η Διεθνής Ένωση Σιδηροδρόμων (UIC) δρομολόγησε, στις 3 Δεκεμβρίου 2002, τη λειτουργία της βάσης δεδομένων Merits (Multiple European Railway Integrated Timetable Storage). Η βάση αυτή συγκεντρώνει δεδομένα σχετικά με τα προγράμματα δρομολογίων των σιδηροδρόμων σε εθνικό και διεθνές επίπεδο (περίπου 180 000 τραίνων σε 32 ευρωπαϊκές σιδηροδρομικές επιχειρήσεις) στην Ευρώπη. Επίσης, η UIC εγκαινίασε την ανάπτυξη του έργου Prifis (Price and Fare Information System), το οποίο παρέχει, στους ενδεχόμενους πελάτες και στο προσωπικό πωλήσεων, όλες τις πληροφορίες που χρειάζονται για να προγραμματίσουν ένα ταξίδι και να ολοκληρώσουν μια πώληση, δηλαδή λεπτομέρειες για τα προγράμματα δρομολογίων, τιμές, συμπεριλαμβανομένων των ναύλων και όρων (πώληση, ταξίδι, και μετά-την-πώληση-εξυπηρέτηση) για κάθε προϊόν, καθώς και τη διαθεσιμότητα θέσεων και κουκετών. Το Prifis αναμένεται να είναι επιχειρησιακό από το 2005.

Επιπλέον, η Κοινότητα Ευρωπαϊκών Σιδηροδρόμων (Community of European Railways — CER), δρομολόγησε προσφάτως πρωτοβουλία για τη βελτίωση των επιπέδων των παρεχόμενων διεθνών σιδηροδρομικώνπηρεσιών, μεταξύ των οποίων περιλαμβάνεται η βελτίωση των πληροφοριών των παρεχόμενων σε ενδεχόμενους πελάτες μέσω ολοκληρωμένων συστημάτων πληροφοριών και έκδοσης εισιτηρίων.

(1) Οδηγία 2001/16/ΕΚ του Ευρωπαϊκού Κοινοβουλίου και του Συμβουλίου της 19ης Μαρτίου 2001 για τη διαλειτουργικότητα του συμβατικού διευρωπαϊκού σιδηροδρομικού συστήματος, ΕΕ L 110 της 20.4.2001.